|  |  |
| --- | --- |
|  |  |

**Daim Ntawv Ceeb Toom  
Notification Letter**

**Cov Tshuaj Txhaj Tshuaj Tiv Thaiv Kab Mob uas Yuav Tsum Tau Muaj rau Kev   
Kawm Hauv Tsev Kawm Ntawv Wisconsin  
Required Immunizations (shots) for Admission to Wisconsin Schools**

Rau Niam Txiv, Tus Saib Xyuas, lossis Tus Neeg Saib Xyuas Raws Cai ntawm       Qib Kawm

Txoj Cai Lij Choj Txhaj Tshuaj Tiv Thaiv Kab Mob Rau Tub Ntxhais Kawm Hauv Wisconsin ( Wis.Stat. § 252.04) yuav tsum kom tag nrho cov tub ntxhais kawm txog qib kawm 12 yuav tsum tau txhaj cov tshuaj tiv thaiv kab mob tsawg kawg nkaus thiaj li tsim nyog mus kawm ntawv. Cov cai no yuav zam tau tsuas yog rau cov laj thawj kev noj qab haus huv, kev ntseeg, los sis kev ntseeg tus kheej xwb. Raws li peb cov ntaub ntawv, koj tus me nyuam tsis muaj daim ntawv txhaj tshuaj tiv thaiv kab mob los sis xav tau tshuaj txhaj tiv thaiv kab mob (saib cov laj thawj hauv qab no) thiab tsis muaj daim ntawv thov zam tseg hauv ntaub ntawv. Thov sau lub hlis, hnub, thiab xyoo uas koj tus me nyuam tau txhaj cov tshuaj tiv thaiv kab mob uas yuav tsum tau muaj rau hauv Daim Ntawv Txhaj Tshuaj Tiv Thaiv Kab Mob ntawm Tub Ntxhais Kawm lossis xaiv ib qho kev xaiv zam ua ntej       , thiab xa daim ntawv rov qab mus rau koj tus me nyuam lub tsev kawm ntawv. Yog tias cov ntaub ntawv no tsis tau muab rau koj tus me nyuam, nws yuav raug yuam kom nyob hauv tsev. Kuj tseem yuav raug txim los ntawm tsev hais plaub thiab raug nplua vim tsis ua raws li cai.

Kev txhaj tshuaj tiv thaiv kab mob yog ib txoj hauv kev tseem ceeb tshaj plaws los tiv thaiv peb cov me nyuam los ntawm kab mob thiab cov teeb meem uas tuaj yeem tshwm sim los ntawm cov kab mob no. Kev txhaj tshuaj tiv thaiv kab mob tseem ceeb tshwj xeeb rau cov me nyuam kawm ntawv vim lawv niaj hnub sib cuag nrog lwm tus uas tej zaum tsis tau tiv thaiv los ntawm cov kab mob no.

Thov teem caij nrog koj tus me nyuam tus kws kho mob kom txhaj tshuaj tiv thaiv kab mob rau koj tus me nyuam. Yog tias koj tus me nyuam tsis muaj tus kws kho mob, thov tiv tauj koj lub chaw saib xyuas kev noj qab haus huv hauv zos los txiav txim seb koj tus me nyuam tsim nyog tau txais tshuaj txhaj tiv thaiv kab mob ntawm lub chaw saib xyuas kev noj qab haus huv puas yog. Yog tias koj tus me nyuam tau sau npe los sis tsim nyog tau txais Medicaid, yog neeg American Indian/Alaska Native, los sis tsis muaj kev tuav pov hwm kev noj qab haus huv, lawv kuj tuaj yeem tsim nyog tau txais txoj hauj lwm Vaccines for Children.

Cov ntaub ntawv tiv tauj ntawm Lub Chaw Saib Xyuas Kev Noj Qab Haus Huv Hauv Zos:   
<https://www.dhs.wisconsin.gov/lh-depts/counties.htm>

Cov ntaub ntawv hais txog txoj hauj lwm Vaccines for Children: <https://www.dhs.wisconsin.gov/immunization/vfc-parent.htm>

Yog tias koj muaj lus nug ntxiv txog daim ntawv ceeb toom no, thov tiv tauj       .

**Laj Thawj rau daim ntawv:**

Tsis Muaj Ntaub Ntawv

Raws li peb cov ntaub ntawv hauv tsev kawm ntawv, cov tshuaj tiv thaiv kab mob hauv qab no xav tau:

|  |  |  |  |  |  |  |
| --- | --- | --- | --- | --- | --- | --- |
| **DTaP/DT/Td** | **Tdap3** | **Polio** | **MMR1** | **Hepatitis B1** | **Varicella1,2** | **MenACWY4** |
| Txhaj Thawj Zaug | Txhaj Thawj Zaug | Txhaj Thawj Zaug | Txhaj Thawj Zaug | Txhaj Thawj Zaug | Txhaj Thawj Zaug | Txhaj Thawj Zaug |
| Txhaj Zaum Ob |  | Txhaj Zaum Ob | Txhaj Zaum Ob | Txhaj Zaum Ob | Txhaj Zaum Ob | Txhaj Zaum Ob |
| Txhaj Zaum Peb |  | Txhaj Zaum Peb |  | Txhaj Zaum Peb |  |  |
| Txhaj Zaum Plaub |  | Txhaj Zaum Plaub |  |  |  |  |
| Txhaj Zaum Tsib |  |  |  |  |  |  |

1Yog tias koj tus me nyuam muaj cov txiaj ntsig kev kuaj hauv chaw soj ntsuam uas ua pov thawj tias koj tus me nyuam tiv thaiv kab mob measles, mumps, thiab rubella los sis muaj cov txiaj ntsig kev kuaj hauv chaw soj ntsuam uas ua pov thawj tias koj tus me nyuam tiv thaiv kab mob hepatitis B lawm, thov muab cov txiaj ntsig kev kuaj ntawv rau lub tsev kawm ntawv. Yog tias cov txiaj ntsig kev kuaj ntawv siv tau, ces koj tus me nyuam tsis tas yuav txhaj tshuaj tiv thaiv kab mob uas nws tiv thaiv tau lawm.

2 Cov tub ntxhais kawm uas muaj cov ntaub ntawv keeb kwm tseeb txog kab mob varicella (tau sau tseg hauv daim ntawv kho mob thiab/los sis los ntawm kev kuaj hauv chaw soj ntsuam) tsis tas yuav tsum tau txhaj tshuaj tiv thaiv Varicella. Tus kws kho mob, tus kws pab kws kho mob, los sis tus kws saib xyuas neeg mob laus yuav tsum sau cov ntaub ntawv keeb kwm tseeb txog kab mob varicella los ntawm kev qhia tias tus menyuam kawm ntawv tau muaj mob varicella thiab kos npe rau Daim Foos Txhaj Tshuaj Tiv Thaiv Kab Mob ntawm Tub Ntxhais Kawm (DHS Form F-04020L).

3 Yog tias koj tus me nyuam tau txhaj tshuaj tiv thaiv kab mob tetanus, xws li Td, hauv tsib xyoos dhau los ntawm qib kawm uas Tdap yuav tsum muaj, koj tus me nyuam ua raws li cai thiab tsis tas yuav txhaj Tdap.

4 Ib koob tshuaj tiv thaiv Meningococcal (serogroup A, C, W, Y) yuav tsum muaj rau cov tub ntxhais kawm uas mus kawm qib 7 thiab ib koob tshuaj txhawb ntxiv yuav tsum muaj rau cov tub ntxhais kawm uas mus kawm qib 12. Cov tub ntxhais kawm uas tsis tau txhaj lawv thawj koob tshuaj ua ntej hnub nyoog 16 yuav tsum txhaj ib koob tshuaj xwb.

Peb xav tau kev koom tes tam sim ntawm koj.

|  |  |  |
| --- | --- | --- |
| Tsev Kawm Ntawv |  | Xov Tooj |
|  |  |  |
| Tus Thawj Coj ntawm Tsev Kawm Ntawv (Txoj hauj lwm) |  | Hnub Xa Ntawv |